HIS kaart

## Kaart ja navigeerimine.

Kaardipilt on AHIS ekraanikuvade lahutamatu osa, seda saab kohandada Kaardikihtide menüüs.

HIS kaardipilt (klikka, et suurendada)

### Navigeerimine

- Kaardil saab liikuda harjumuspäraste arvutihiire funktsioonidega:
- nihutamine — kaardipilti saab nihutada, "võttes" sellest suvalises kohas vasaku hiirenupuga "kinni" ja "lohistades" seda soovitud suunas.
  NB! Ükski navigeerimisnupp (suurendamine/vähendamine/ala valik) ei tohi olla "sisse lülitud".
- vaadet saab suurendada ja vähendada hiire rulliku abil.
- Navigeerimisnupud
  Täpsemaks navigeerimiseks on nupurida vaate allservas.
  NB! Suurendamise-vähendamise nupud on asendit säilitavad (neid saab sisse ja välja lülitada).
  Kõik nupud on üksteist välistavad.
- parajaksvähendamine — nupp viib kaardipildi algasendisse.
- Kuvatava ala valikuks (suurendamiseks ja vähendamiseks) on järgnevad võimalused (kõik režiimid on valitavad kaardipildi all asuva raadionupu abil):
- suurendamine — — kui see nupp on "sisse lülitud", siis järgnevad hiireklõpsud kaardil suurendavad kaardipildi mõõtkava ning määravad kaardipildi tsentri uue asukoha (kaardipilt tsentreeritakse hiirekursori asukohta klõpsamise hetkel).
- vähendamine — — kui see nupp on "sisse lülitud", siis järgnevad hiireklõpsud kaardil vähendavad kaardipildi mõõtkava ning määravad kaardipildi tsentri uue asukohaks hiirekursoriga osutatud punkti.
- ala valik (suurendamine) — — kui see nupp on "sisse lülitud", siis saab valida kaardil ristkülikukujulise ala, lohistades hiirt (valida ala üks nurk, vajutada vasak hiirenupp alla, lohistada kursor ala teise nurga asukohta ning vabastada hiirenupp). Kuna valitav ala saab olla nähtavast alast ainult väiksem, siis toimub selle operatsiooni käigus ka suurendamine. Lohistamise ajal on valitud ala näha punase ristkülikuna.
- Liikumine kuvatud kaardivaadete arhiivis.
  Teatud hulk valitud kaardivaateid säilitatakse vahemälus (arhiivis), kust neid saab taastada:
- nupu abil saab liikuda vaadetes tagasi.
- nupu abil saab liikuda vaadetes edasi.

### Päringute esitamine ja päringuvastuste esiletõstmine kaardil

HIS kaardipildilt saab teha ruumipäringuid kahel moel:

- Kaardilt: kui ükski navigeerimisnupp (suurendamine/vähendamine/ala valik) ei ole sisse lülitud, siis vasaku hiirenupu vajutus suvalises kaardipildi punktis kuvab siin asetsevate objektide andmeakna.
- Menüüde ja osade objektiakende kaudu.

Päritud objektid tõstetakse kaardipildil esile: Punktobjektid (vrakid, kivid, takistused, navigatsioonimärgid, sadamad) tõstetakse esile punase ristkülikuga. Rõnga keskpunkt asub viidatava objekti täpses asukohas. Alaobjektide (mõõtealade) esiletõstmiseks joonistatakse nende piirjoon üle punase värviga.

### Kohtspikker (tooltip)

Hiirekursori peatudes kuvatakse kursori all asuvate objektide nimed kohtspikris (tooltipp).

### Andmeaknad

Klikates kaardil vasaku hiirenupuga (navigatsioonivalikute puudumisel), avaneb kliki asukohas olevate objektide andmeaken.

### Kontekstimenüü.

Kaardil saab kasutada kontekstmenüüd, mis avaneb, kui klikata kaardialal parema hiirenupuga.

### Ülevaateaken

Kaardi all paremas nurgas on kinni- ja lahti käiv ülevaateaken, kus aktuaalse kaardivaate ulatus on märgitud punase ristkülikuga Eesti kontuuril. Ülevaatekaardilt saab kaardivaadet nihutada, kuid mitte suurendada ega vähendada.
Ülevaateakna ülaservas kuvatakse kursori L-Est ja geograafilised koordinaadid.